rejauldu/bengali-wikipedia huggingface dataset:
সারনাথ জাদুঘর ভারতীয় পুরাতত্ত্ব সর্বেক্ষণের মতে একটি প্রাচীনতম জাদুঘর। এখানে ভারতীয় পুরাতত্ত্ব সর্বেক্ষণ দ্বারা সারনাথের প্রত্নতাত্ত্বিক স্থানে অনুসন্ধান এবং খননকার্য রয়েছে। সারনাথ জাদুঘর উত্তর প্রদেশ রাজ্যের বারাণসী শহরে অবস্থিত। এ জাদুঘরে মোট ৬,৮৩২টি ভাস্কর্য ও নিদর্শন রয়েছে।   ইতিহাস  প্রত্নস্থল থেকে পাওয়া পুরাকীর্তি রাখার জন্য ১৯০৪ সালে সরকার সারনাথে খননকৃত স্থান সংলগ্ন একটি জাদুঘর নির্মাণের সিদ্ধান্ত নেয়। ভারতে তৎকালীন প্রত্নতত্ত্ব বিভাগের মহাপরিচালক স্যার জন মার্শালের উদ্যোগেই এই জাদুঘর তৈরি হয়। পরিকল্পনাগুলি ভারত সরকারের তৎকালীন পরামর্শদাতা স্থপতি জনাব জেমস রামসন তৈরি করেছিলেন। ভবনটি ১৯১০ সালে পুরাকীর্তিগুলিকে তাদের সঠিক দৃষ্টিকোণে রাখা, প্রদর্শন এবং অধ্যয়ন করার জন্য সম্পন্ন হয়েছিলো। ভবনটি পরিকল্পনায় একটি মঠের (সংঘরাম) অর্ধেক গঠন করে।   চিত্রশালা  thumb|left|জাদুঘরের ভিতরের দৃশ্য, কেন্দ্রে অশোকের সিংহচতুর্মুখ স্তম্ভশীর্ষ এবং বাম দিকে বালা বোধিসত্ত্ব। জাদুঘরে পাঁচটি চিত্রশালা এবং দুটি বারান্দা রয়েছে। যা সারনাথে পাওয়া খ্রিস্টপূর্ব তৃতীয় শতাব্দী থেকে খ্রিস্টীয় দ্বাদশ শতাব্দী পর্যন্ত পুরাকীর্তি প্রদর্শন করে।  সারনাথে অসংখ্য গৌতম বুদ্ধ ও বোধিসত্ত্ব মূর্তি এবং অন্যান্য প্রাচীন ধ্বংসাবশেষ সমন্বিত ভাস্কর্য, নিদর্শন এবং অট্টালিকার সমৃদ্ধ সংগ্রহ পাওয়া গেছে। বৌদ্ধ শিল্পের সর্বোত্তম নমুনা এবং অন্যান্য গুরুত্বপূর্ণ ধ্বংসাবশেষ জাদুঘরে রাখা হয়েছে।  এই জাদুঘরের একক সর্বাধিক বিখ্যাত প্রদর্শনী হলো অশোকের সিংহচতুর্মুখ স্তম্ভশীর্ষ। এছাড়াও সারনাথ জাদুঘরে অন্যান্য বৌদ্ধ নিদর্শনের সংগ্রহও রয়েছে। দেখার মতো জিনিসগুলির মধ্যে রয়েছে ৫ম শতাব্দীর গৌতম বুদ্ধের একটি ভাস্কর্য। ভাস্কর্যটিতে দেখা যায়, গৌতম বুদ্ধ আড়াআড়িভাবে বসে আছেন, গভীর ধ্যানে চোখ নিচু রেখে এবং তাঁর মাথার চারপাশে একটি আভা রয়েছে। এছাড়াও বোধিসত্ত্বদের বেশ কয়েকটি চিত্রও অনুসন্ধানের যোগ্য।  অন্যান্য বৌদ্ধ দেহাবশেষের মধ্যে, একটি জীবন-আকারের স্থায়ী বোধিসত্ত্ব এবং পদ্ম সহ বোধিসত্ত্বের একটি সূক্ষ্ম চিত্র রয়েছে এবং আরও একটি ব্রোঞ্জের ভাস্কর্য রয়েছে যা বোধিসত্ত্বকে একাধিক বাহু সহ দেখায়। সারনাথ জাদুঘরে মৌর্য, কুষাণ এবং গুপ্ত যুগের চিত্র এবং ভাস্কর্যের সংগ্রহও রয়েছে। এগুলির মধ্যে উল্লেখযোগ্য হলো সারনাথে পাওয়া প্রাচীনতম বুদ্ধ মূর্তি এবং ৯ম থেকে ১২শ শতাব্দীর হিন্দু দেবদেবীদের অনেক মূর্তি।   অশোকের সিংহচতুর্মুখ স্তম্ভশীর্ষ  thumb|জাদুঘরে অশোকের সিংহচতুর্মুখ স্তম্ভশীর্ষ।  এটি সারনাথ জাদুঘরে সংরক্ষিত বেলেপাথরের তৈরি অশোকের সিংহচতুর্মুখ স্তম্ভশীর্ষ। যা মূলত ২৫০ খ্রিস্টপূর্বাব্দে সারনাথের একটি অশোক স্তম্ভের উপরে নির্মিত হয়েছিলো। যে কোণ থেকে এই ছবিটি তোলা হয়েছে, উল্টানো ঘণ্টা আকৃতির পদ্ম ফুল বাদ দিয়ে, ভারতের জাতীয় প্রতীক হিসাবে গৃহীত হয়েছে যা অশোক চক্রের বাম দিকে ঘোড়া এবং ডানদিকে ষাঁড়কে বৃত্তাকার বেসে দেখায় যার উপর চারটি এশীয় সিংহ পিছনে পিছনে দাঁড়িয়ে আছে। দূরে একটি হাতি এবং তার পরিবর্তে একটি সিংহ রয়েছে। এর গোড়া থেকে "অশোক চক্র" চাকাটি ভারতের জাতীয় পতাকার কেন্দ্রে স্থাপন করা হয়েছে। একসময় সিংহের উপরে যে পাথরের ধর্ম-চক্র ছিলো, তার টুকরোগুলি এখন কাছাকাছি প্রদর্শিত হয়।   প্রধান সংগ্রহ    তথ্যসূত্র    বহিঃসংযোগ   বিষয়শ্রেণী:১৯১০-এ প্রতিষ্ঠিত জাদুঘর বিষয়শ্রেণী:১৯১০-এ ভারতে প্রতিষ্ঠিত বিষয়শ্রেণী:উত্তরপ্রদেশের জাদুঘর বিষয়শ্রেণী:ভারতের প্রত্নতাত্ত্বিক জাদুঘর বিষয়শ্রেণী:ভারতে বৌদ্ধধর্ম বিষয়শ্রেণী:বারাণসী জেলার পর্যটন আকর্ষণ বিষয়শ্রেণী:সারনাথ
জন উইলিয়াম গাই (; জন্ম: ২৯ আগস্ট, ১৯৩৪) নেলসনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার।List of New Zealand Test Cricketers নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬১ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, ওয়েলিংটন, নর্দার্ন ডিস্ট্রিক্টস, সেন্ট্রাল ডিস্ট্রিক্টস ও ক্যান্টারবারি এবং ইংরেজ কাউন্টি ক্রিকেটে নর্দাম্পটনশায়ার দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে স্লো-মিডিয়াম বোলিংয়ে পারদর্শিতা দেখিয়েছেন জন গাই।   প্রথম-শ্রেণীর ক্রিকেট  ১৯৫৩-৫৪ মৌসুম থেকে ১৯৭২-৭৩ মৌসুম পর্যন্ত জন গাইয়ের প্রথম-শ্রেণীর খেলোয়াড়ী জীবন চলমান ছিল। ১৯৫৩-৫৪ মৌসুমে ১৯ বছর বয়সে ৫৭ ও ১১৫ রান তুলেন। তন্মধ্যে, অ্যালেক্স মইরের চার ওভারে ৩৬ রান নিয়েছিলেন। দ্রুত পদচালনার অধিকারী জন গাই খাঁটিমানের আত্মরক্ষামূলকপন্থা অবলম্বনসহ অসীম ধৈর্য নিয়ে ব্যাটিং কর্মে অগ্রসর হতেন। সুযোগের সদ্ব্যবহার করে বলকে সজোরে আঘাত করে রান সংগ্রহ করতেন। ১৯৫৮ সালে নর্দাম্পটনশায়ারের পক্ষে খেলেন।   আন্তর্জাতিক ক্রিকেট  সমগ্র খেলোয়াড়ী জীবনে বারো টেস্টে অংশগ্রহণ করেছেন জন গাই। ৭ নভেম্বর, ১৯৫৫ তারিখে ঢাকায় স্বাগতিক পাকিস্তানের বিপক্ষে টেস্ট ক্রিকেটে অভিষেক ঘটে তার। ২৬ ডিসেম্বর, ১৯৬১ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।  ১৯৫৫-৫৬ মৌসুমে ভারত ও পাকিস্তান গমন করেন। এ সফরে ৩৪.৭৭ গড়ে ৩১৩ রান তুলেন। হায়দ্রাবাদে দীর্ঘ সাত ঘণ্টা ক্রিজে অবস্থান করে ১০২ রানের ইনিংস উপহার দেন। এরপর আরও একবার ১৯৬১-৬২ মৌসুমে দক্ষিণ আফ্রিকা গমন করেন। টেস্টগুলোয় নিদারুণভাবে ব্যর্থ হন। তবে সমগ্র সফরে ৫৩৩ রান তুলেছিলেন তিনি।   ব্যক্তিগত জীবন  ১৯৬০-এর দশকের শুরুরদিকে শেল অয়েলে কাজ করতেন।NZ Cricketer Comes to Gisborne ক্রিকেট খেলোয়াড়ী জীবন থেকে অবসর নেয়ার পর জাতীয় দল নির্বাচকের ভূমিকায় অবতীর্ণ হয়েছিলেন জন গাই। নিউবারির পক্ষে ব্যাট হাতে প্রতিনিধিত্বমূলক খেলায় অংশ নিতেন। সতীর্থ নিউজিল্যান্ডীয় ক্রিকেটার ল্যান্স কেয়ার্নসের ন্যায় তিনিও কম হাতলের এক্সক্যালিবার ব্যাট ব্যবহার করতেন। Eva, B. "Kiwi Cairns' six sixes in 1983", The Sunday Age, 3 February 2013, Sport section, p. 20. বর্তমানে তিনি অস্ট্রেলিয়ার মেলবোর্নে বসবাস করছেন।   তথ্যসূত্র    আরও দেখুন   প্লাঙ্কেট শীল্ড  গিফ ভিভিয়ান  লিন্ডসে উইয়ার  অকল্যান্ড ক্রিকেট দল  নিউজিল্যান্ডীয় টেস্ট ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা   বহিঃসংযোগ       বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ওতাগোর ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:ক্যান্টারবারির ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নেলসন, নিউজিল্যান্ড থেকে আগত ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:সাউথ আইল্যান্ডের ক্রিকেটার বিষয়শ্রেণী:নর্থ আইল্যান্ডের ক্রিকেটার
নীরনিহারী (বৈজ্ঞানিক নাম: Pseudergolis wedah (Kollar)) এক প্রজাতির মাঝারী আকারের উজ্জ্বল নীলচে রঙের প্রজাপতি। এরা নিমফ্যালিডি পরিবার এবং সিউডারগোলিনা উপগোত্রের সদস্য।  আকার  নীরনিহারীর প্রসারিত অবস্থায় ডানার আকার ৬৫-৮৫ মিলিমিটার দৈর্ঘ্যের হয়।  উপপ্রজাতি  নীরনিহারী এর প্রজাতিগুলো হলো:  D. n. nesimachus Doyère, 1840  D. n. baliensis Shimagami, 1990   D. n. deiokes Fruhstorfer, 1913   D. n. derdas Fruhstorfer, 1903   D. n. formosanus Fruhstorfer, 1909   D. n. harpalycus Fruhstorfer, 1913   D. n. machates Fruhstorfer, 1903   D. n. leytensis Shimagami, 1990   D. n. luzonensis Shimagami, 1990   D. n. mannus Fruhstorfer, 1898   D. n. nesiotes Fruhstorfer, 1903   D. n. nesseus (Grose-Smith, 1893)  D. n. niasicus Fruhstorfer, 1909   D. n. peisandrus Fruhstorfer, 1913   D. n. peisistratus Fruhstorfer, 1913   D. n. pelurius Fruhstorfer, 1897   D. n. tanahmasa Sato & Hanafusa, 1993   ভারতে প্রাপ্ত নীরনিহারী এর উপপ্রজাতি  ভারতে সাধারণত নীরনিহারী এর যে উপপ্রজাতি দেখা যায় তা হল:   Dichorragia nesimachus nesimachus (Doyère, [1840]) – Himalayan Constable   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:আসামে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৪০-এ বর্ণিত প্রজাপতি
এন৫১৪ (বাংলাদেশ) বগুড়ায় অবস্থিত বাংলাদেশের একটি জাতীয় মহাসড়ক ও বগুড়ার প্রধান সড়ক। বগুড়া শহরের বনানী শাপলা চত্বর থেকে সাতমাথা পর্যন্ত শেরপুর রোড ও সাতমাথা থেকে মাটিডালি বিমান মোড় পর্যন্ত রংপুর রোড বা কলেজ রোড নামে পরিচিত।  এই মহাসড়কটি বগুড়ার প্রধান সড়ক হওয়ার ফলে শহরের গুরুত্বপূর্ণ স্থাপনা ও প্রতিষ্ঠান এই সড়কের পাশে অবস্থিত। এগুলো হলো-   সরকারি শাহ্ সুলতান কলেজ  বগুড়া পলিটেকনিক ইনস্টিটিউট  বগুড়া পুলিশ লাইনস   বগুড়া ঠনঠনিয়া বাসস্ট্যান্ড   ইন্সটিটিউট অব হেলথ টেকনোলজি  বাংলাদেশ ব্যাংক, বগুড়া  বগুড়া জেনারেল হাসপাতাল  গণপূর্ত বিভাগ, বগুড়া  প্রাইমারি টিচার্স ট্রেনিং ইনস্টিটিউট  থমসন হল  সরকারি আজিজুল হক কলেজের ২য় ক্যাম্পাস  বাংলাদেশ পানি উন্নয়ন বোর্ড, বগুড়া  সরকারি শিশু পরিবার   বগুড়া সদর উপজেলা পরিষদ কমপ্লেক্স   তথ্যসূত্র   বিষয়শ্রেণী:বগুড়ার সড়ক বিষয়শ্রেণী:বাংলাদেশের জাতীয় মহাসড়ক
বাহরাইচ জেলা ভারতের উত্তরপ্রদেশ রাজ্যের একটি জেলা, এবং বাহরাইচ শহরটি জেলা সদর। বাহরাইচ জেলা হল দেবিপাটন বিভাগের একটি অংশ।  ইতিহাস বাহরাইচ ঐতিহাসিক আওধে অবস্থিত। জেলাটি নানপাড়া তালুকদারির একটি অংশ ছিল, যেটি বিভিন্ন রাজার উত্তরাধিকারীরা শাসন করতেন। তাঁদের অধীনে এই জেলার সমস্ত বনাঞ্চল এবং প্রায় তিন শতাধিক গ্রাম ছিল। রাজা বলদেব সিংহ একটি দুর্গ তৈরি করেছিলেন যা পরবর্তীকালে সাদাত আলী দখল করে নেয়। তার স্মরণে বাহরাইচে প্রতিবছর একটি বিখ্যাত দরগা শরিফ মেলার আয়োজন করা হয়।  ঘন বন এবং দ্রুত প্রবাহিত নদীগুলি বাহরাইচ জেলার বিশেষত্ব। বাহরাইচের বিশেষ ঐতিহাসিক মূল্য সম্পর্কে প্রচুর পৌরাণিক তথ্য রয়েছে। এটি মহাবিশ্বের স্রষ্টা ঈশ্বর ব্রহ্মার রাজধানী হিসাবে বিখ্যাত ছিল। এটি গন্ধর্ব বনের অংশ হিসাবেও পরিচিত ছিল।  মধ্যযুগের কিছু ঐতিহাসিকের মতে এই স্থানটি ছিল ভার বংশের রাজধানী। সুতরাং এটিকে "ভারাইচ" নামে ডাকা হত। যা পরবর্তীতে “বাহরাইচ” নামে পরিচিতি লাভ করে।  পুরাণ মতে, রামের পুত্র লব ও রাজা প্রসেনজিৎ বাহরাইচের শাসক ছিলেন। প্রবাসের সময়কালে পাণ্ডব এবং মা কুন্তি এই স্থানে এসেছিলেন।  মহারাজা জনকের গুরু, ঋষি অষ্টাবক্র এখানে থাকতেন। ঋষি বাল্মীকি ও ঋষি বালার্কও এখানে থাকতেন।  ভূগোল বাহরাইচের উত্তর-পশ্চিম সীমানায় আছে নাপালের বার্দিয়া এবং উত্তর-পূর্বে বাঁকে জেলা।  বাহরাইচের বাকি অংশগুলি উত্তর প্রদেশের অন্যান্য জেলাগুলি দ্বারা বেষ্টিত: পশ্চিমে লখিমপুর এবং সীতাপুর, দক্ষিণ-পশ্চিমে হারদোই, দক্ষিণ-পূর্বে গোন্ডা, এবং পূর্বে শ্রাবস্তী।  অর্থনীতি ২০০৬ সালে পঞ্চায়েতি রাজ মন্ত্রক দেশের ২৫০টি সবচেয়ে পিছিয়ে পড়া জেলাগুলির মধ্যে বাহরাইচ জেলাও একটি বলে ঘোষণা করেছিল [মোট ৬৪০ জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে।  জনসংখ্যার উপাত্ত ২০১১ সালের আদমশুমারি অনুসারে বাহরাইচ জেলা জনসংখ্যা ৩,৪৭৮,২৫৭ জন। জনসংখ্যারভিত্তিতে এটি ভারতে ৯০তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ৪৬.০৮% ছিল। বাহরাইচে প্রতি ১০০০ পুরুষের জন্য ৮৯১ মহিলা (যৌন অনুপাত) রয়েছে, এবং সাক্ষরতার হার এর ৫১.১%।  বাহরাইচ একটি "এ" শ্রেণীর জেলা, অর্থাৎ এখানকার আর্থ-সামাজিক এবং মৌলিক সুযোগ-সুবিধা জাতীয় গড়ের নিচে রয়েছে।MINUTES OF THE  34th MEETING OF EMPOWERED COMMITTEE TO CONSIDER AND APPROVE REVISED PLAN FOR BALANCE FUND FOR THE DISTRICTS OF GHAZIABAD, BAREILLY, BARABANKI, SIDDHARTH NAGAR, SHAHJANPUR, MORADABAD, MUZAFFAR NAGAR, BAHRAICH AND LUCKNOW (UTTAR PRADESH) UNDER MULTI-SECTORAL DEVELOPMENT PROGRAMME IN MINORITY CONCENTRATION DISTRICTS HELD ON  22nd JULY, 2010 . No. 3/64/2010-PP-I, GOVERNMENT OF INDIA, MINISTRY OF MINORITY AFFAIRS  ২০১১ সালের ভারতের আদমশুমারি আনুসারে, জেলার ৯২.৭১% জনগণ মূলত হিন্দিতে এবং ৭.০২% উর্দুতে কথা বলে।2011 Census of India, Population By Mother Tongue  তথ্যসূচী  বহিঃসংযোগ     বিষয়শ্রেণী:উত্তরপ্রদেশের জেলা বিষয়শ্রেণী:ভারতের সংখ্যালঘু ঘনীভূত জেলা বিষয়শ্রেণী:বাহরাইচ জেলা
জিলিয়ান রোজ এফবিএ (জন্ম ১৯৬২) একজন ব্রিটিশ ভূতত্ত্ববিদ এবং ভূগোল-লেখক। তিনি অক্সফোর্ড বিশ্ববিদ্যালয়ের ভূগোল ও পরিবেশ অনুষদের মানব ভূগোল বিভাগে কর্মরত।  তিনি উন্মুক্ত বিশ্ববিদ্যালয়েও অধ্যাপনা করেছেন। সেখানে তিনি সহযোগী ডিনের পদ অলঙ্কৃত করেন। ১৯৯৩ সালে তাঁর প্রকাশিত "নারীবাদ ও ভূগোল: ভৌগোলিক জ্ঞানের সীমাবদ্ধতা" শীর্ষক গ্রন্থের জন্য প্রসিদ্ধি লাভ করেছেন।  শিক্ষা ও প্রাথমিক কর্মজীবন  রোজ কেমব্রিজ বিশ্ববিদ্যালয় থেকে স্নাতক ডিগ্রি লাভ করেন। ১৯৯০ সালে লন্ডন বিশ্ববিদ্যালয় হতে তিনি পিএইচডি ডিগ্রি অর্জন করেন। ২০১৭ সালে অক্সফোর্ডের  ভূগোল ও পরিবেশ অনুষদে যোগদানের পূর্বে তিনি উন্মুক্ত বিশ্ববিদ্যালয়ের সামাজিক বিজ্ঞান অনুষদে সহযোগী ডিনের দায়িত্ব পালন করেন। এছাড়াও ঐ বিশ্ববিদ্যালয়ে তিনি চার বছর ভূগোল বিষয়ের বিভাগীয় প্রধান ছিলেন।  অবদান  ২০১২ সালে রাজকীয় ভূগোল সংঘের পুরস্কার বিতরণী অনুষ্ঠানে জিলিয়ান রোজ বলেন, আমার মনে হয়,  ভিন্ন ভিন্ন মেধা ও নৈপুণ্যের অধিকারী অসংখ্য মানুষকে একত্রিত করে আমাদের এ বিশ্বকে চেনার উপায় বাতলে দেওয়া- এটাই ভূগোলের অন্যতম বড় কৃতিত্ব, এর অন্যতম চমকপ্রদ দিক।  "দৃশ্যমান সংস্কৃতি" নিয়ে রোজ বর্তমানে গবেষণা করছেন। সামাজিক সম্পর্ক ও নৈর্বাচনিকতা কীভাবে গণমাধ্যমে ফুটে ওঠে, অথবা কীভাবে গণমাধ্যমে পরিহার করা হয় - রোজ এ সম্পর্কে বিশদ অনুসন্ধানে আগ্রহ ব্যক্ত করেছেন। নারীবাদী চলচ্চিত্র ও চিত্রনির্মাণ শিল্পের পাশাপাশি মিশেল ফোকাল্টের দার্শনিক তত্ত্বও জিলিয়ানকে আকৃষ্ট করে। তাঁর এ সম্পর্কিত কাজগুলো নারীবাদী ভূগোল ও গণমাধ্যমের ভূগোলের মধ্যে সংযোগ সাধনে সক্ষম হয়েছে।  "নারীবাদ ও ভূগোল" গ্রন্থটি মার্ক্সবাদী ও নারীবাদী দৃষ্টিভঙ্গির আলোকে রচিত। গ্রন্থটি ভৌগোলিক জ্ঞানের গঠনপ্রকৃতি সম্পর্কে যথেষ্ট বিতর্কের উদ্রেক করে। রোজের মতে, " আমরা নিজেকে যেভাবে অনুধাবন করি, সেটাই আমাদের প্রকৃত সত্তা"। বিভিন্ন পর্যায়ে আমাদের সত্তার মধ্যেও বিভিন্নতা পরিলক্ষিত হয়। অর্থাৎ আমাদের স্থানিক সত্তা ও বৈশ্বিক সত্তার মাঝে অনেক পার্থক্য বিদ্যমান। তিনি বলেন, " অর্থ ও অনুভবের ব্যঞ্জনার মধ্যেই স্থানের অনুভূতি প্রতিফলিত হয়। "  সাম্প্রতিক সময়ে তিনি তুলনামূলকভাবে কম বিতর্কিত তিনটি গ্রন্থ রচনা করেছেন। এগুলো হলো: দৃশ্যমান পদ্ধতি: দৃশ্যমান বস্তুগুলোকে ব্যাখ্যা করার উপায় (২০০১), ভূখণ্ড বিমুক্তকরণ :  প্রেক্ষাপট ও রাজনৈতিক পর্যালোচনা (২০০৩) এবং  পারিবারিক দৃশ্যচিত্রণ: গৃহ, জনতা ও আবেগের রাজনীতি (২০১২)।  গুরুত্বপূর্ণ প্রকাশনা   নারীবাদ ও ভূগোল: ভৌগেলিক জ্ঞানের সীমাবদ্ধতা (১৯৯৩), ইউ অব মিনেসোটা প্রেস  দৃশ্যমান পদ্ধতি: দৃশ্যমান বস্তুগুলোকে ব্যাখ্যা করার উপায় (২০০১), দ্বিতীয় সংস্করণ, সেজ প্রকাশনী  ভূখণ্ড বিমুক্তকরণ:প্রেক্ষাপট ও  রাজনৈতিক পর্যালোচনা(২০০৩),ব্ল্যাক ডগ প্রেস  কীভাবে ভূগোল দৃশ্যমান হয়ে ওঠে?(২০০৩)  গৃহকোণ ও পারিবারিক দৃশ্যচিত্রণ : একটি নিরীক্ষা(২০০৩)  "সবাই হাসছে, সুন্দর লাগছে" : কয়েকজন মা এবং তাদের পারিবারিক ছবির আবেগীয় ভূগোল (২০০৪)  "ছবি তোলার জন্য সচেতন প্রয়াসই যথেষ্ট:পারিবারিক ছবি,মাতৃত্ব ও পারিবারিক স্থানের নিরীক্ষা (২০০৫)     পারিবারিক দৃশ্যচিত্রণ: গৃহ,জনতা ও আবেগের রাজনীতি(২০১২)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:ব্রিটিশ ভূগোলবিদ বিষয়শ্রেণী:মানব ভূগোলবিদ বিষয়শ্রেণী:মার্কসবাদী নারীবাদী বিষয়শ্রেণী:নারী ভূগোলবিদ বিষয়শ্রেণী:ইংরেজ ভূবিদ বিষয়শ্রেণী:ইংরেজ নারীবাদী বিষয়শ্রেণী:ব্রিটিশ নারী সামাজিক বিজ্ঞানী বিষয়শ্রেণী:লন্ডন বিশ্ববিদ্যালয়ের শিক্ষায়তনিক বিষয়শ্রেণী:ব্রিটিশ অ্যাকাডেমির সভ্য বিষয়শ্রেণী:২১শ শতাব্দীর ইংরেজ নারী
বালি () হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন এস জে সূর্য, এবং প্রযোজনা করেন এস এস চক্রবর্তী নিক আর্টস প্রোডাকশনের ব্যানারে। এটি ছিলো সূর্য পরিচালিত প্রথম চলচ্চিত্র। অজিত কুমার এবং সিমরান চলচ্চিত্রটিতে মুখ্য ভূমিকায় অভিনয় করেন এবং জ্যোতিকা অভিনীত প্রথম তামিল চলচ্চিত্র এটিই ছিলো যদিও তিনি একটি ছোটো ভূমিকায় ছিলেন এবং অজিত কুমারের ভূমিকা ছিলো দ্বৈত। এছাড়াও চলচ্চিত্রটিতে বিবেক, পাণ্ডু এবং লিভিংস্টোন সহকারী ভূমিকায় অভিনয় করেন। রামায়ণ-এর কাহিনীতে বর্ণিত 'বালি' চরিত্রের ওপর ভিত্তি করে এই চলচ্চিত্রটির কাহিনী আবর্তিত হয়েছে, এই চলচ্চিত্রটিতে দেব এবং শিব নামের দুই যমজ ভাই থাকে যাদের দুজনেরই চেহারা একই রকম, এখানে দেব আবার কানে শুনতে পায়না এবং কথা বলতে পারেনা। শিব প্রিয়া নামের একটা মেয়েকে প্রেম করে বিয়ে করে বাড়িতে নিয়ে আসে, এই প্রিয়ার প্রতি দেবের একটা আকর্ষণ ওদের বিয়ের আগে থেকেই থাকে, তবে দেব পরে জানতে পারে যে মেয়েটা তার ভাইয়ের প্রেমিকা কিন্তু তাও তার প্রতি তার আকর্ষণ থেকে যায়।https://m.rediff.com/movies/2000/mar/23ajith.htmhttp://www.sify.com/movies/when-tamil-films-did-away-with-annan-thambi-paasam-imagegallery-4-kollywood-ocgrycbcichsi.html  অভিনেতা অজিত কুমার তার দ্বৈত চরিত্রে অভিনয়ের জন্য ফিল্মফেয়ার সেরা অভিনেতা পুরস্কার - তামিল পেয়েছিলেন। এই চলচ্চিত্রটি হিন্দি ভাষায় সীসা নামে পুনর্নির্মাণ করা হয়েছিলো এবং সেটি ২০০৫ সালে মুক্তি পায়, ওখানে অভিনেত্রী নেহা ধুপিয়া দ্বৈত চরিত্রে অভিনয় করেছিলেন আর সঙ্গে নায়ক ছিলেন সোনু সুদ। চরিত্রায়নে অজিত কুমার - দেব এবং শিব (দ্বৈত চরিত্র) সিমরান - প্রিয়া জ্যোতিকা - মীনা (সোনা) বিবেক - ভিকী, শিবের বন্ধু  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৯৯-এর চলচ্চিত্র বিষয়শ্রেণী:১৯৯০-এর দশকের তামিল ভাষার চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র বিষয়শ্রেণী:ভারতীয় চলচ্চিত্রে যমজ বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:তামিল ভাষার মনস্তাত্ত্বিক রোমাঞ্চকর চলচ্চিত্র বিষয়শ্রেণী:১৯৯০-এর দশকের মনস্তাত্ত্বিক থ্রিলার চলচ্চিত্র
শিনমাচি (新町) ওসাকার একটি  ছিল, যা ১৬১৫ এবং ১৬২৩ সালের মধ্যে নির্মিত হয়েছিল এবং দ্বিতীয় বিশ্বযুদ্ধে ধ্বংস না হওয়া পর্যন্ত পরিচালিত হয়েছিল। এটি নাকানোশিমা থেকে প্রায় দুই কিলোমিটার দক্ষিণ-পশ্চিমে অবস্থিত ছিল। আজ, এর বেশিরভাগই দর্শনীয় ও ঐতিহাসিক স্থান।   তথ্যসূত্র    বহিঃসংযোগ   (Ruin of Shinmachi Bridge:East Gate)  বিষয়শ্রেণী:জাপানে যৌনতা বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:ওসাকার দর্শনীয় স্থান বিষয়শ্রেণী:জাপানের নিষিদ্ধ পল্লি
হোসনেয়ারা আহসান বাংলাদেশের জাতীয় পার্টির রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  হোসনেয়ারা আহসান ১৯৮৬ সালের তৃতীয় জাতীয় সংসদের মহিলা আসন ২ থেকে জাতীয় পার্টির মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~ মহীন (আলাপ) ১৮:০৭, ১৭ জুলাই ২০১৭ (ইউটিসি) বিমল সিংহ   – (অপসারণের প্রস্তাবনা দেখুনলগ দেখুন) () উল্লেখযোগ্যতা স্পষ্ট নয়, তথ্যসূত্রগুলোও ব্লগ থেকে নেয়া। মেরাজ (আলাপ) ১৮:৫৪, ১০ জুলাই ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
পেটি ক্যাশ হচ্ছে খুচরা নগদান বই। প্রতিষ্ঠানের ছোট নগদ খরচ গুলোর জন্য আলাদা আলাদা হিসেব সংরক্ষণ করা সময়সাপেক্ষ, তাই এইসকল খরচকে একত্রে খুচরা নগদান বইয়ে লিপিবদ্ধ করা হয়। যার অপর নাম পেটি ক্যাশ বই। যিনি একাজে নিযুক্ত থাকেন তাকে পেটি ক্যাশিয়ার বলা হয়।  পেটি ক্যাশ ব্যয় হিসাবের সবচেয়ে সাধারণ উপায় হল ইমপ্রেস্ট সিস্টেম ব্যবহার করা।  তথ্যসূত্র  বহিঃসংযোগ বিষয়শ্রেণী:প্রদত্ত অর্থ
: স্থাপনা বা কমপ্লেক্স সম্পর্কিত একটি ইম্পরিস ওয়েব পাতার বহিঃসংযোগ প্রদর্শন করে।    ব্যবহার    স্থাপনা   শুধুমাত্র ID (লিংকের লেখা হিসেবে উইকিপিডিয়া নিবন্ধের নাম ব্যবহার করে)       শিরোনামসহ ID        শিরোনাম ও সংগ্রহের তারিখসহ ID       উইকিউপাত্ত বৈশিষ্ট্য ব্যবহার করে        কমপ্লেক্স   শুধুমাত্র ID (লিংকের লেখা হিসেবে উইকিপিডিয়া নিবন্ধের নাম ব্যবহার করে)       শিরোনামসহ ID       শিরোনাম ও সংগ্রহের তারিখসহ ID       উইকিউপাত্ত বৈশিষ্ট্য ব্যবহার করে        পরামিতিসমূহ   id  ১  ডাটাবেজ এন্ট্রির "ID" ইউআরএল এর গঠনে পাওয়া যায়," যেমন:http://www.emporis.com/buildings/240620/chicago-spire-chicago-il-usa" তে "240620" । যদি না দেয়া হয় তবে টেমপ্লেটটি উইকিউপাত্তে মান খুঁজবে।  শিরোনাম  নাম  ২  ইম্পরিস ডাটাবেজে থাকলে, নিবন্ধের শিরোনাম সংযুক্ত হয়; পূর্বনির্ধারিতভাবে নিবন্ধের পাতার নাম থাকে।   সংগ্রহের তারিখ  ৩  যে তারিখে সংগৃহীত হয়েছে(উদ্ধৃতিতে ব্যবহারের জন্য); বিন্যাস হবে এভাবে: ২১ এপ্রিল ২০১৬ অথবা এপ্রিল ২১, ২০১৬ অথবা ২০১৬-০৪-২১.  কমপ্লেক্স  কমপ্লেক্স এ সংযুক্ত হয়ে থাকলে "হ্যাঁ" লিখে দিন।   উদাহরণসমূহ  স্থাপনা   ইউআরএলসমূহ  https://www.emporis.com/buildings//chicago-spire-chicago-il-usa   বহিঃসংযোগ হিসেবে ব্যবহার       উদ্ধৃতি হিসেবে ব্যবহার       কমপ্লেক্স   ইউআরএল  https://www.emporis.com/complex//metro-plaza-guangzhou-china   বহিঃসংযোগ হিসেবে ব্যবহার       উদ্ধৃতি হিসেবে ব্যবহার       ID খুঁজে পাওয়া যায়নি এবং উইকিউপাত্তে বৈশিষ্ট্য উল্লেখ নেই        অনুসন্ধান বিষয়শ্রেনীসমূহ   ID সহ টেমপ্লেট           আরও দেখুন    যা  ব্যবহার করে   যা  বা  ব্যবহার করে   যা  ব্যবহার করে
অ্যান্ড পিকচার্স একটি ভারতীয় টিভি চ্যানেল। চ্যানেলটির মালিক জি এন্টারটেইনমেন্ট এন্টারপ্রাইজেস, যেটি আবার এসেল গ্রুপ এর মালিকানাধীন। এটা জি এন্টারটেইনমেন্ট এন্টারপ্রাইজেস এর অ্যান্ড ব্র‍্যান্ডের প্রথম টিভি চ্যানেল। বলিউডের সিনেমার পাশাপাশি চ্যানেলটি হিন্দি ডাবিংকৃত হলিউডের চলচ্চিত্রও প্রদর্শন করে।   তথ্যসূত্র   বিষয়শ্রেণী:টেলিভিশন স্টেশন বিষয়শ্রেণী:জি এন্টারটেইনমেন্ট এন্টারপ্রাইজ বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:ভারতের চলচ্চিত্র চ্যানেল বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন
নিউ শেপার্ড হল একটি উল্লম্ব-উড্ডয়ন, উল্লম্ব-অবতরণ (ভিটিভিএল), মনুষ্যবাহী উপ-কক্ষপথীয় উৎক্ষেপণ যান, যা ব্লু অরিজিন কর্তৃক  উপ-কক্ষপথীয় মহাকাশ পর্যটনের বাণিজ্যিক ব্যবস্থা হিসাবে গড়ে উঠেছে।  ব্লু অরিজিনের মালিকানায় ও নেতৃত্বে আছেন অ্যামাজন ডটকমের প্রতিষ্ঠাতা ও ব্যবসায়ী জেফ বেজোস এবং মহাকাশ প্রকৌশলী রব মায়ারসন। নাসার সিলভার স্নোপি অ্যাওয়ার্ড বিজয়ী রবার্ট স্মিথ হলেন এই সংস্থার প্রধান নির্বাহী কর্মকর্তা.।  নিউ শেপার্ড নামটি মহাকাশের প্রথম আমেরিকান নভোচারী অ্যালান শেপার্ডকে উল্লেখ করে, যিনি মূল নাসার মার্কারি সেভেন নভোচারীর মধ্যে একজন, নিউ শেপার্ডের পরিকল্পনার অনুরূপ একটি উপ-কক্ষপথীয় ট্রাজেক্টোরিয়ায় মহাকাশে আরোহণ করেন।  প্রোটোটাইপ ইঞ্জিন ও যানের উড়ানসমূহ ২০০৬ সালে শুরু হয়, যখন পূর্ণ-আকারের ইঞ্জিনের উদ্ভাবন ২০১০-এর দশকের গোড়ার দিকে শুরু হয় ও ২০১৫ সালের মধ্যে এটি সম্পূর্ণ হয়।  সম্পূর্ণ নিউ শেপার্ড যানের (প্রপালশন মডিউল এবং স্পেস ক্যাপসুল) পরীক্ষামূলক মনুষ্যবিহীন উড়ান ২০১৫ সালে শুরু হয়।  ২০১৫ সালের ২৩ নভেম্বর, ১০০.৫ কিমি (৬২.৪ মাইল) উচ্চতায় (বাহ্যিক স্থান) পৌঁছানোর পরে, উপ-কক্ষপথীয় নিউ শেপার্ড বুস্টার সফলভাবে উল্লম্ব নরম অবতরণ করে, যা প্রথমবারের মতো একটি উপ-কক্ষপথীয় বুস্টার রকেটের সফল উল্লম্ব অবতরণের ঘটনা ছিল। ২০১৬ সালে একই যানের (এনএস -২) সাথে আরও চারটি পরীক্ষামূলক উড়ান এবং ২০১৭ সালে তৈরি করা নতুন এনএস-৩ যানের প্রথম পরীক্ষামূলক উড়ান সহ পরীক্ষামূলক কর্মসূচিটি ২০১৬ এবং ২০১৭ সালে অব্যাহত ছিল।  ব্লু অরিজিন তাদের প্রথম পরীক্ষামূলক মনুষ্যবাহী উড়ানটি ২০১২ সালে উৎক্ষেপণের পরিকল্পনা কর, তবে এটি এখন ২০২১ সালের জন্য পরিকল্পনা করা হয়েছে এবং এরপরে ঘোষণা করে যে বাণিজ্যিক উড়ানের জন্য ৭ টি  টিকিট বিক্রি শুরু হবে। Chris Bergin, NASASpaceflight.com, 28 November 2018 তথ্যসূত্র  বহিঃসংযোগ      বিষয়শ্রেণী:ব্লু অরিজিন উৎক্ষেপণ যান বিষয়শ্রেণী:মহাকাশ পর্যটন বিষয়শ্রেণী:ব্যক্তিগতভাবে মহাকাশ উড্ডয়ন বিষয়শ্রেণী:পুনরায় ব্যবহারযোগ্য উৎক্ষেপণ ব্যবস্থা বিষয়শ্রেণী:ভিটিভিএল রকেট বিষয়শ্রেণী:উপকক্ষপথীয় মহাকাশ যাত্রা
গুলবুদ্দিন হেকমতিয়ার (  ; জন্ম: ১ আগস্ট, ১৯৪৯ )  হলেন একজন আফগান রাজনীতিবিদ ও সাবেক মুজাহিদ নেতা। তিনি ১৯৭৯ সাল থেকে হিজবে ইসলামী নামক রাজনৈতিক দলের প্রতিষ্ঠাতা নেতা।  তিনি ১৯৯০ এর দশকে দুইবার প্রধানমন্ত্রী হিসাবে দায়িত্ব পালন করেছেন। গুলবুদ্দিন ১৯৭০ এর দশকের গোড়ার দিকে একজন ছাত্র সদস্য হিসাবে একটি মুসলিম যুব সংগঠনে যোগদান করেন। সেখানে তিনি নিজের জিহাদি চেতনার জন্য পরিচিত ছিলেন এবং তা সংগঠনের বেশির ভাগ সদস্য কর্তৃক প্রত্যাখ্যাত হয়। ১৯৭৯ সালে সোভিয়েত-আফগান যুদ্ধ শুরু হলে আফগানিস্তানে ফিরে আসার আগে তিনি পাকিস্তানে সময় কাটান, যেখানে সিআইএ তার দ্রুত বর্ধনশীল দল হিজবে ইসলামীকে আইএসআই এর মাধ্যমে অর্থায়ন করে বলে অভিযোগ করা হয়।  ১৯৮০ এর দশকের শেষদিকে হেকমতিয়ার এবং তার সংগঠন সিআইএ কর্তৃক তাদের দেওয়া তহবিল এবং অস্ত্র ব্যবহার করে আফিম পাচার শুরু করে। আফিম নেশাজাত দ্রব্য হলেও এটি বিশেষ ওষধি উপকারিতা রয়েছে বলে বিশ্বের বড় বড় অনেক কোম্পানি ব্ল্যাক মার্কেটিঙের মাধ্যমে সস্তায় আফিম সংগ্রহ করে থাকে। গুলবুদ্দিন তার গ্রুপকে মধ্যপ্রাচ্যে শীর্ষস্থানীয় আফিম সরবরাহকারীদের একটি হিসেবে প্রতিষ্ঠিত করেন।  ১৯৯২ সালে সোভিয়েত-সমর্থিত আফগান প্রেসিডেন্ট মোহাম্মদ নাজিবুল্লাহকে ক্ষমতাচ্যুত করার পর তিনি নতুন সরকারের অংশ গঠন করতে অস্বীকার করেন এবং অন্যান্য যুদ্ধবাজদের সাথে আফগান গৃহযুদ্ধে লিপ্ত হন। যার ফলে শুধুমাত্র কাবুলেই প্রায় ৫০,০০০ বেসামরিক লোক মারা যায়। হেকমতিয়ারকে শহরে রকেট হামলার জন্য সবচেয়ে বেশি দায় বহন করার জন্য অভিযুক্ত করা হয়েছিল। https://www.npr.org/templates/transcript/transcript.php?storyId=526866525&t=1551789797766   এরপর আহমদ শাহ মাসুদের নেতৃত্বে শান্তি ও ক্ষমতা ভাগাভাগি প্রচেষ্টার অংশ হিসাবে হেকমতিয়ার ১৯৯৩ থেকে ১৯৯৪ সাল পর্যন্ত আফগানিস্তানের প্রধানমন্ত্রী হন এবং ১৯৯৬ সালে তালেবান কাবুল দখলের আগে তিনি সংক্ষিপ্তভাবে আরো একবার প্রধানমন্ত্রী হন এবং এরপর তিনি ইরানে পালিয়ে যেতে বাধ্য হন।   ২০০১ সালে তালেবান সরকারের পতনের কিছু সময় পরে তিনি পাকিস্তানে যান এবং তারপর তিনি নিজের আধাসামরিক বাহিনীকে নিয়ে কারজাইয়ের সরকার এবং আফগানিস্তানের আন্তর্জাতিক জোটের বিরুদ্ধে একটি অসফল সশস্ত্র অভিযানে নেতৃত্ব দেন। ২০১৬  সালে হেকমতিয়ার আফগান সরকারের সাথে একটি শান্তি চুক্তি স্বাক্ষর করেন এবং প্রায় ২০ বছর নির্বাসনে থাকার পর আফগানিস্তানে ফেরার অনুমতি পান।  ২০২১ সালের ১৭ ই আগস্ট আফগানিস্তান ইসলামি প্রজাতন্ত্র পতনের পর হেকমতিয়ার কাতারের দোহাতে আফগানিস্তানের প্রাক্তন রাষ্ট্রপতি হামিদ কারজাই ও জাতীয় কাউন্সিলের প্রাক্তন চেয়ারম্যান, সাবেক প্রধান নির্বাহী আবদুল্লাহ আবদুল্লাহর সাথেই বৈঠক করেন।  তবে ২০২১ সালের সেপ্টেম্বর মাসে তালেবান একটি অ-অন্তর্ভুক্তিমূলক সরকার গঠন করলে তারা দমিত হয়ে যায়। হেকমতিয়ার বর্তমান কাবুলে বাস করেন।    তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগানিস্তানের প্রধানমন্ত্রী বিষয়শ্রেণী:আফগান সুন্নি মুসলিম বিষয়শ্রেণী:পাকিস্তানে আফগান প্রবাসী বিষয়শ্রেণী:পশতু ব্যক্তি বিষয়শ্রেণী:কুরআন অনুবাদক বিষয়শ্রেণী:আফগান মুজাহিদ